Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 352/11/8802	Košice I, 19.12.2012
EEČ : 2-63-12-2012

U Z N E S E N I E

Trestná vec:	obvinený XXXXX 
Prečin:	Neoprávnené podnikanie podľa § 251 odsek 1 Trestného zákona číslo 300/2005 Zbierky zákonov v znení zákona číslo 547/2010 Zbierky zákonov

Rozhodol: 	prokurátor Okresnej prokuratúry Košice I
Podľa § 214 odsek 1 Trestného poriadku postupujem vec trestného stíhania obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obvodnému úradu Košice, Odboru všeobecnej vnútornej správy,ul. Komenského č. 53, Košice
- menovaný ako servisný technik spoločnosti XXXXX. so sídlom na ul. XXXXX XXXXX XXXXX, IČO:XXXXX, v presne nezistenej dobe od 07.06.2010 do 07.02.2011, nakúpil tovar pod svojim menom ako živnostník podnikateľský subjekt XXXXX, aj keď už d¨ľom 13.12.2009 ukončil svoju podnikateľskú činnosť a následne tento tovar predal tretím osobám pod menom spoločnosti XXXXX., v ktorej pracoval, pričom im vystavoval fiktívne da¨ľové doklady – faktúry pod č. 100199, 100200 a 100551, ako aj fiktívne príjmové pokladničné doklady, kde za tovar a poskytnuté služby si peniaze ponechal, čím neoprávnene podnikal v malom rozsahu,
pretože výsledky vyšetrovania preukazujú, že nejde o trestný čin, ale ide o skutok, ktorý by mohol byť priestupkom
Odôvodnenie:
	Uznesením policajta Obvodného oddelenia PZ  XXXXX- Sever, sp.zn. ČVS:ORP-2188/SE-KE-2011 z 7.6.2011 bolo podľa § 199 ods. 1 Trestného poriadku začaté trestné stíhanie a uznesením policajta z 29.12.2011  podľa § 206 ods. 1 Trestného poriadku vznesené obvinenie XXXXX pre prečin neoprávnené podnikanie podľa § 251 ods. 1  Trestného zákona,  pre skutok, ako je uvedený vo výroku tohoto uznesenia.

	Podľa § 251 ods. 1 Trestného zákona sa trestného činu neoprávneného podnikania dopustí ten, kto neoprávnene podniká v malom rozsahu.

Objektívna stránka uvedeného prečinu spočíva v neoprávnenom podnikaní, ktorým sa chápe poskytovanie služieb alebo výrobnej či zárobkovej činnosti v rozpore so živnostenským zákonom, iným právnym predpisom, ktorý upravuje podmienky prevádzkovania podnikania.

Pre trestnú zodpovednosť sa vyžaduje aby páchateľ podnikal neoprávnene aspo¨ľ v malom rozsahu. Kritériom pre určenie malého rozsahu je najmä doba, po ktorú neoprávnene podniká, sústavnosť, obrat a výška príjmu z takejto činnosti.

Podľa § 125 ods.1 Trestného zákona sa škodou malou rozumie škoda prevyšujúca sumu 266 eur. Tieto hľadiská sa použijú rovnako na určenie prospechu, hodnoty veci a rozsahu činu.

      D¨ľa 25.7.2012 bola vo veci pribratá znalky¨ľa z odboru Ekonómia a manažment XXXXX. Na základe ¨ľou vypracovaného  znaleckého posudku č. 15/2012 zo d¨ľa 16.11.2012 bola vyčíslená výška príjmu, resp. prospechu obvineného z neoprávneného podnikania  v sume 259,22,-€.

        Z uvedeného vyplýva že obvinený nepodnikal neoprávnene v malom rozsahu v zmysle § 125 ods. 1 Trestného zákona, čím teda nedošlo k naplneniu znakov skutkovej podstaty prečinu neoprávneného podnikania podľa § 251 ods. 1 Trestného zákona.

 

Uvedené konanie páchateľa možno kvalifikovať ako priestupok na úseku podnikania podľa § 24 ods. 1 písm. c) zákona č. 372/1990 Zb. o priestupkoch v platnom znení, v zmysle ktorého sa priestupku dopustí ten, kto neoprávnene vykonáva výrobnú, obchodnú alebo inú zárobkovú činnosť.

Podľa § 214 ods. 1 Trestného poriadku prokurátor postúpi vec inému orgánu, ak výsledky skráteného vyšetrovania ukazujú, že nejde o trestný čin, ale ide o skutok, ktorý by mohol byť priestupkom.

	Vzhľadom na vyššie uvedené skutočnosti bolo potrebné rozhodnúť tak ako je uvedené vo výrokovej časti tohto rozhodnutia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Roman Sopoliga
prokurátor